Makietie te Wellington Op ń Stasie fees | RADIO 101.7FM
Makietie te Wellington Op ń Stasie fees
Is jy opsoek na 'n lekker plekkie om in te bly in Wellington?? kliek hier !!
Hierdie fees het in 2013 ontstaan toe die Wellington Stasie sy 150ste bestaansjaar gevier het. Die eerste fees, aanvanklik bekend as die "ATKV Konsternasie op die Stasie Fees", is op 17 en 18 Mei 2013 gehou. Hierdie eerste poging was 'n groot sukses wat 'n verskeidenheid aktiwiteite vir oud en jonk gebied het – van 'n piekniek en musiek op die Vrydag, 'n groot Saterdag-makietie met stalletjies op die terrein van Wellington Wyne, tot 'n reuse melktert-aanslag om in die Guinness Book of Records opgeneem te word.
Adres:- Stokery Rd Wellington, South Africa
Kontak:- 021 873 3093
Die Stasiefees het oor die jare uitgebrei en homself gevestig as 'n fees wat beslis nie misgeloop kan word nie. Die heerlike program op die Vrydagaand word opgevolg met die hoof-Feesverrigtinge op die Saterdag.
Oud en jonk kan hulle aan al die heerlike kosse, aktiwiteite en snoeperye verlustig, om nie eers van al die stalletjies met klere, handgemaakte artikels en speelpark vir die kinders te praat nie.
Gewilde gaskunstenaars, wat ervare en nuwe talent insluit, tree deur die loop van die fees op en help om van die hele Fees een groot makietie te maak.
Categories: 105.7fm, 5fm, 947, Afrikaans, Afrikaans Rock, Boer, Events, Gig Guide, Musiek, Musiek Nuus, Optredes, Radio, SA Musiek, Suid Afrikaanse Musiek